กฎกระทรวงกฎกระทรวงฉบับที่ ๓ (พ.ศ. ๒๕๓๕)ออกตามความในพระราชบัญญัติช่างรังวัดเอกชนพ.ศ. ๒๕๓๕[๑] อาศัยอำนาจตามความในมาตรา ๕ มาตรา ๒๘ และมาตรา ๔๑แห่งพระราชบัญญัติช่างรังวัดเอกชน พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้หมวด ๑การขอรับใบอนุญาตและการออกใบอนุญาตจัดตั้งสำนักงานช่างรังวัดเอกชน ข้อ ๑การขอรับใบอนุญาตจัดตั้งสำนักงานช่างรังวัดเอกชน ให้ผู้ขอยื่นคำขอตามแบบสช.๑ ท้ายกฎกระทรวงนี้ ต่อคณะกรรมการช่างรังวัดเอกชน โดยยื่นผ่านนายทะเบียน ณสำนักงานคณะกรรมการช่างรังวัดเอกชน และแนบหลักฐานตามที่กำหนดไว้ในคำขอนั้นข้อ ๒ผู้รับใบอนุญาตให้จัดตั้งสำนักงานช่างรังวัดเอกชนต้องปฏิบัติตามเงื่อนไขดังนี้(๑)จัดให้มีผู้ซึ่งได้รับอนุญาตให้เป็นช่างรังวัดเอกชนไว้ในสังกัดเป็นจำนวนไม่น้อยกว่าสามคน(๒) แสดงชื่อ คุณวุฒิจำนวนของช่างรังวัดเอกชนที่อยู่ในสังกัดไว้ในที่เปิดเผย ณ สำนักงานช่างรังวัดเอกชน(๓)[๒]มีกรรมสิทธิ์ในเครื่องมือรังวัดซึ่งได้ขึ้นทะเบียนไว้กับนายทะเบียน ดังต่อไปนี้(ก) กล้องธิโอโดไลท์ ไม่น้อยกว่าสองกล้อง(ข) เทปวัดระยะไม่น้อยกว่าจำนวนช่างรังวัดเอกชนที่อยู่ในสังกัดข้อ ๓เมื่อนายทะเบียนได้รับคำขอพร้อมด้วยหลักฐานตามข้อ ๑ และข้อ ๒ แล้วให้เสนอคณะกรรมการช่างรังวัดเอกชนเพื่อพิจารณาต่อไปข้อ ๔เมื่อคณะกรรมการช่างรังวัดเอกชนได้พิจารณาคำขอพร้อมด้วยหลักฐานตามข้อ ๑แล้วมีมติอนุญาตให้นายทะเบียนรับขึ้นทะเบียนและดำเนินการออกใบอนุญาตจัดตั้งสำนักงานช่างรังวัดเอกชนให้ตามแบบสช.๒ ท้ายกฎกระทรวงนี้ใบอนุญาตจัดตั้งสำนักงานช่างรังวัดเอกชนตามวรรคหนึ่งให้ทำเป็นคู่ฉบับรวมสองฉบับมอบให้ผู้ขอหนึ่งฉบับ อีกหนึ่งฉบับให้เก็บไว้ ณสำนักงานคณะกรรมการช่างรังวัดเอกชนข้อ ๕เมื่อคณะกรรมการช่างรังวัดเอกชนได้พิจารณาคำขอตามข้อ ๑ และข้อ ๒ แล้วให้นายทะเบียนแจ้งมติให้ผู้ขอทราบหมวด ๒การออกใบแทนใบอนุญาตจัดตั้งสำนักงานช่างรังวัดเอกชน ข้อ ๖การออกใบแทนใบอนุญาตจัดตั้งสำนักงานช่างรังวัดเอกชนให้ดำเนินการดังนี้(๑)กรณีที่ใบอนุญาตจัดตั้งสำนักงานช่างรังวัดเอกชนของผู้ใดชำรุดหรือสูญหาย ให้ผู้นั้นหรือผู้ทำการแทนยื่นคำขอรับใบแทนใบอนุญาตจัดตั้งสำนักงานช่างรังวัดเอกชนตามแบบสช.๓ ท้ายกฎกระทรวงนี้ ต่อนายทะเบียน ณ สำนักงานคณะกรรมการช่างรังวัดเอกชนและแนบหลักฐานตามที่กำหนดไว้ในคำขอนั้น(๒) เมื่อนายทะเบียนได้รับคำขอพร้อมด้วยหลักฐาน (๑) แล้ว และเห็นว่าหลักฐานที่แนบคำขอนั้นถูกต้องให้ออกใบแทนใบอนุญาตจัดตั้งสำนักงานช่างรังวัดเอกชนให้แก่ผู้ขอ(๓)ใบแทนใบอนุญาตจัดตั้งสำนักงานช่างรังวัดเอกชนให้ใช้แบบใบอนุญาต โดยมีอักษรสีแดงคำว่าใบแทน ไว้ด้านหน้าเหนือครุฑ และมุมบนด้านขวาให้มีวันเดือนปีพร้อมทั้งจำนวนครั้งที่ออกใบแทนใบอนุญาตไว้ด้วย(๔) การออกใบแทนใบอนุญาตจัดตั้งสำนักงานช่างรังวัดเอกชนให้นายทะเบียนคัดลอกรายการในใบอนุญาตรวมทั้งคัดชื่อประธานกรรมการและชื่อนายทะเบียนผู้ออกใบอนุญาตไว้และลงลายมือชื่อกำกับไว้ที่มุมบนด้านขวาของใบแทนใบอนุญาตใต้วันเดือนปีและจำนวนครั้งที่ออกใบแทนใบอนุญาต(๕) เมื่อดำเนินการตาม (๔) เสร็จแล้วหรือไม่อาจดำเนินการได้ให้นายทะเบียนแจ้งให้ผู้ขอทราบโดยให้ผู้ขอลงลายมือชื่อไว้เป็นหลักฐานหรือแจ้งเป็นหนังสือโดยส่งทางไปรษณีย์ลงทะเบียนตอบรับภายในสามสิบวันนับแต่วันยื่นคำขอหมวด ๓การโอนใบอนุญาตจัดตั้งสำนักงานช่างรังวัดเอกชน ข้อ ๗ในกรณีที่ผู้รับใบอนุญาตจัดตั้งสำนักงานช่างรังวัดเอกชนตายถ้าทายาทหรือผู้จัดการมรดกประสงค์จะประกอบกิจการสำนักงานช่างรังวัดเอกชนต่อไปให้ยื่นคำขอรับโอนใบอนุญาตจัดตั้งสำนักงานช่างรังวัดเอกชนตามแบบ สช.๔ ท้ายกฎกระทรวงนี้ต่อนายทะเบียน ณ สำนักงานช่างรังวัดเอกชนภายในหนึ่งปีนับแต่วันที่ผู้รับใบอนุญาตตาย และแนบหลักฐานตามที่กำหนดไว้ในคำขอข้อ ๘เมื่อนายทะเบียนได้รับคำขอพร้อมด้วยหลักฐานตามข้อ ๗ แล้วให้ทำการตรวจสอบความถูกต้อง เมื่อเห็นว่ามีรายละเอียดถูกต้องและครบถ้วนตามที่กฎกระทรวงนี้กำหนดไว้แล้วและผู้ขอมีคุณสมบัติและไม่มีลักษณะต้องห้ามตามกฎหมายก็ให้เสนอคณะกรรมการช่างรังวัดเอกชนเพื่อพิจารณาและมีมติต่อไปเมื่อคณะกรรมการช่างรังวัดเอกชนพิจารณาแล้วเห็นว่าผู้ขอมีคุณสมบัติและไม่มีลักษณะต้องห้ามตามมาตรา๒๕ แห่งพระราชบัญญัติช่างรังวัดเอกชน พ.ศ. ๒๕๓๕และมีมติให้โอนใบอนุญาตจัดตั้งสำนักงานช่างรังวัดเอกชนให้แก่ทายาทหรือผู้จัดการมรดกได้ตามที่ขอให้นายทะเบียนออกใบอนุญาตให้ใหม่ข้อ ๙เมื่อดำเนินการตามข้อ ๘ เสร็จแล้วหรือไม่อาจดำเนินการได้ให้นายทะเบียนแจ้งให้ผู้ขอทราบโดยให้ผู้ขอลงลายมือชื่อไว้เป็นหลักฐานหรือแจ้งเป็นหนังสือโดยส่งทางไปรษณีย์ลงทะเบียนตอบรับภายในสามสิบวันนับแต่วันยื่นคำขอข้อ ๑๐ในกรณีที่ผู้จัดการมรดกเป็นผู้รับโอนใบอนุญาตจัดตั้งสำนักงานช่างรังวัดเอกชนไว้และต่อมาประสงค์จะโอนใบอนุญาตดังกล่าวให้แก่ทายาทตามมาตรา๓๘ แห่งพระราชบัญญัติช่างรังวัดเอกชน พ.ศ. ๒๕๓๕ ให้ดำเนินการดังนี้(๑)ให้ผู้โอนและผู้รับโอนยื่นคำขอโอนใบอนุญาตจัดตั้งสำนักงานช่างรังวัดเอกชนตามแบบสช.๕ ท้ายกฎกระทรวงนี้ ต่อนายทะเบียน ณสำนักงานคณะกรรมการช่างรังวัดเอกชนและแนบหลักฐานตามที่กำหนดไว้ในคำขอ(๒) ให้นำความในข้อ ๘ และข้อ ๙ มาใช้บังคับโดยอนุโลมข้อ ๑๑ในกรณีที่ผู้รับใบอนุญาตจัดตั้งสำนักงานช่างรังวัดเอกชนประสงค์จะโอนการประกอบกิจการสำนักงานช่างรังวัดเอกชนตามมาตรา๓๙ แห่งพระราชบัญญัติช่างรังวัดเอกชน พ.ศ. ๒๕๓๕ ให้ดำเนินการดังนี้(๑) ให้ผู้โอนและผู้รับโอนยื่นคำขอโอนการประกอบกิจการสำนักงานช่างรังวัดเอกชนตามแบบ สช.๕ ท้ายกฎกระทรวงนี้ ต่อนายทะเบียน ณ สำนักงานคณะกรรมการช่างรังวัดเอกชนและแนบหลักฐานตามที่กำหนดไว้ในคำขอนั้น(๒) ให้นำความในข้อ ๘ และข้อ ๙ มาใช้บังคับโดยอนุโลมให้ไว้ ณ วันที่ ๑๓ ตุลาคม พ.ศ. ๒๕๓๕เด่น โต๊ะมีนารัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑.คำขอรับใบอนุญาตจัดตั้งสำนักงานช่างรังวัดเอกชน (แบบ สช.๑)๒.ใบอนุญาตจัดตั้งสำนักงานช่างรังวัดเอกชน (แบบ สช.๒)๓.คำขอรับใบแทนใบอนุญาตจัดตั้งสำนักงานช่างรังวัดเอกชน (แบบ สช.๓)๔.คำขอรับโอนใบอนุญาตจัดตั้งสำนักงานช่างรังวัดเอกชน (แบบ สช.๔)๕.คำขอโอนใบอนุญาตจัดตั้งสำนักงานช่างรังวัดเอกชน (แบบ สช.๕)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๒๘แห่งพระราชบัญญัติช่างรังวัดเอกชน พ.ศ. ๒๕๓๕ บัญญัติว่าการขอรับใบอนุญาตจัดตั้งสำนักงานช่างรังวัดเอกชน การออกใบอนุญาตและใบแทนใบอนุญาต ให้เป็นไปตามแบบและวิธีการที่กำหนดในกฎกระทรวงและมาตรา ๔๑ แห่งพระราชบัญญัติช่างรังวัดเอกชน พ.ศ. ๒๕๓๕ บัญญัติว่าการขอรับโอนใบอนุญาตตามมาตรา ๓๗ มาตรา ๓๘ และมาตรา ๓๙ ให้เป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวงฉบับที่ ๕ (พ.ศ. ๒๕๔๘) ออกตามความในพระราชบัญญัติช่างรังวัดเอกชน พ.ศ. ๒๕๓๕[๓]หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันได้มีการใช้กล้องธิโอโดไลท์ในการรังวัดที่ดินอย่างแพร่หลายซึ่งกล้องดังกล่าวเป็นเครื่องมือรังวัดที่มีประสิทธิภาพและสามารถนำไปใช้แทนเครื่องจับมุมฉากในการรังวัดที่ดินได้ด้วยเพื่อให้มีการใช้เครื่องมือรังวัดที่ทันสมัย และลดภาระของผู้รับใบอนุญาตจัดตั้งสำนักงานช่างรังวัดเอกชนในการมีเครื่องมือรังวัดสมควรยกเลิกการกำหนดให้เครื่องจับมุมฉากเป็นเครื่องมือรังวัดที่บุคคลดังกล่าวต้องมีกรรมสิทธิ์และขึ้นทะเบียนไว้กับนายทะเบียน จึงจำเป็นต้องออกกฎกระทรวงนี้กฤษดายุทธ/ผู้จัดทำ๒๔ เมษายน ๒๕๕๖วิชพงษ์/ผู้ตรวจ๒๙ เมษายน ๒๕๕๖[๑]ราชกิจจานุเบกษา เล่ม ๑๐๙/ตอนที่ ๑๑๒/หน้า ๑๘/๖ พฤศจิกายน ๒๕๓๕[๒]ข้อ ๒ (๓) แก้ไขเพิ่มเติมโดยกฎกระทรวงฉบับที่ ๕ (พ.ศ. ๒๕๔๘)ออกตามความในพระราชบัญญัติช่างรังวัดเอกชน พ.ศ. ๒๕๓๕[๓]ราชกิจจานุเบกษา เล่ม ๑๒๒/ตอนที่ ๖๘ ก/หน้า ๗/๑๙ สิงหาคม ๒๕๔๘